paragraph_text: Zakon braće je američka televizijska serijska drama autora Paula Scheuringa, emitiran na Fox-u u razdoblju od 2005. do 2009. godine te od 2017. godine kada se počela emitirati peta sezona. Serija se odvija oko dvojice braće, od kojih je jedan od njih osuđen na smrtnu kaznu, za zločin koji nije počinio te drugi koji razrađuje plan kako bi pomogao bratu u bijegu iz zatvora i njegovoj dekriminalizaciji. Seriju je producirala tvrtka Adelstein-Parouse Productions, u suradnji s Original Television i 20th Century Fox Television. Zajedno s autorom Paulom Scheuringom, izvršni producenti serije su Matt Olmstead, Kevin Hooks, Marty Adelstein, Dawn Parouse, Neal H. Moritz i Brett Ratner koji je režirao prvu epizodu. Tematsku glazbu serije je komponirao Ramin Djawadi.